CELEX: 62008CO0151
Language: lt
Date: 2008-11-27
Title: 2008 m. lapkričio 27 d. Teisingumo Teismo (trečioji kolegija) nutartis. # N.N. RENTA SA prieš Tribunal Económico-Administrativo Regional de Cataluña (TEARC) ir Generalidad de Cataluña. # Prašymas priimti prejudicinį sprendimą: Tribunal Superior de Justicia de Cataluña - Ispanija. # Procedūros reglamento 104 straipsnio 3 dalis - Šeštoji PMV direktyva - 33 straipsnio 1 dalis - "Apyvartos mokesčių" sąvoka - Turto perleidimo ir dokumentais įformintų teisinių sandorių mokestis. # Byla C-151/08.

2008 m. lapkričio 27 d. Teisingumo Teismo (trečioji kolegija) nutartis Renta prieš TEARC
      (Byla C‑151/08)
      „Procedūros reglamento 104 straipsnio 3 dalis – Šeštoji PMV direktyva – 33 straipsnio 1 dalis – „Apyvartos mokesčių“ sąvoka – Turto perleidimo ir dokumentais įformintų teisinių sandorių mokestis“
      Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Draudimas rinkti kitus apyvartos mokesčiams priskirtinus nacionalinius mokesčius (Tarybos direktyvos 77/388 33 straipsnio
         1 dalis) (žr. 36–38, 43 ir 46 punktus bei rezoliucinę dalį)
      
      Dalykas
      
         Prašymas priimti prejudicinį sprendimą – 
               Tribunal Superior de Justicia de Cataluña
                – Direktyvos 77/388/EEB: 1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų
                  derinimo – Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas
                  lietuvių k., 9 sk., 1 t., p. 23) 33 straipsnio išaiškinimas – Sąvoka „apyvartos mokesčiai“ – Nacionalinis turto perleidimo
                  ir dokumentais įformintų teisinių sandorių mokestis.
               
            Rezoliucinė dalis
      1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra
         pridėtinės vertės mokesčio sistema: vienodas vertinimo pagrindas, iš dalies pakeistos 1991 m. gruodžio 16 d. Tarybos direktyva
         91/680/EEB, 33 straipsnio 1 dalis turi būti aiškinama taip, kad ji nedraudžia turto perleidimo ir dokumentais įformintų teisinių
         sandorių kintančio ar proporcingo dydžio mokesčio, taikomo už įmonės, kuri verčiasi nekilnojamojo turto pirkimu-pardavimu
         ar pirkimu vėlesniam rekonstravimui arba nuomai, vykdomo pirkimo-pardavimo įforminimą.